ประกาศกระทรวงมหาดไทยเรื่อง การอนุญาตให้คนต่างด้าวบางจําพวกอยู่ในราชอาณาจักรเป็นกรณีพิเศษภายใต้สถานการณ์การแพร่ระบาดของโรคติดเชื้อไวรัสโคโรนา 2019ตามมติคณะรัฐมนตรีเมื่อวันที่ 29 ธันวาคม 2563--------------------------------------------------------- ด้วยสถานการณ์การแพร่ระบาดของโรคติดเชื้อไวรัสโคโรนา 2019 (COVID - 2019) ระลอกใหม่ที่แพร่ระบาดในคนต่างด้าว โดยมีทั้งที่เข้ามาโดยไม่ได้รับอนุญาตหรือระยะเวลาที่ได้รับอนุญาตให้อยู่ในราชอาณาจักรสิ้นสุดลง ซึ่งในขณะนี้ไม่อาจทราบได้ว่าคนต่างด้าวนั้นมีจํานวนเท่าใด ทําให้ยากต่อการควบคุมการแพร่ระบาดของโรค ดังนั้น เพื่อประโยชน์ในการควบคุมการแพร่ระบาดของโรค จําเป็นต้องให้คนต่างด้าวนั้นต้องแสดงตน โดยการแจ้งความประสงค์ที่จะอยู่ในราชอาณาจักรเพื่อทํางานและให้คนต่างด้าวได้รับอนุญาตให้อยู่ในราชอาณาจักรเป็นกรณีพิเศษได้ต่อไป อาศัยอํานาจตามความในมาตรา 5 วรรคหนึ่ง แห่งพระราชบัญญัติคนเข้าเมือง พ.ศ. 2522 ซึ่งแก้ไขเพิ่มเติมโดยประกาศคณะรักษาความสงบแห่งชาติ ฉบับที่ 87/2557 เรื่อง การแก้ไขเพิ่มเติมผู้รักษาการตามกฎหมายที่เกี่ยวข้องกับอํานาจหน้าที่ของเจ้าพนักงานตํารวจ ลงวันที่ 10 กรกฎาคม พุทธศักราช 2557 และมาตรา 17 แห่งพระราชบัญญัติคนเข้าเมือง พ.ศ. 2522 นายกรัฐมนตรีและรัฐมนตรีว่าการกระทรวงมหาดไทยโดยอนุมัติของคณะรัฐมนตรีเมื่อวันที่ 29 ธันวาคม 2563 จึงออกประกาศไว้ ดังต่อไปนี้ข้อ ๑ ในประกาศนี้ "คนต่างด้าว" หมายความว่า บุคคลสัญชาติกัมพูชา ลาว และเมียนมา ที่เข้ามาในราชอาณาจักรโดยไม่ได้รับอนุญาตหรือระยะเวลาที่ได้รับอนุญาตให้อยู่ในราชอาณาจักรสิ้นสุดลงก่อนวันที่ 29 ธันวาคม 2563ข้อ ๒ ให้คนต่างด้าวอยู่ในราชอาณาจักรเป็นกรณีพิเศษได้ตั้งแต่วันที่ 29 ธันวาคม 2563 ถึงวันที่ 13 กุมภาพันธ์ 2564 คนต่างด้าวซึ่งประสงค์จะอยู่ในราชอาณาจักรเพื่อทํางานต่อไป ตั้งแต่วันที่ 14 กุมภาพันธ์ 2564 ถึงวันที่ 13 กุมภาพันธ์ 2566 ต้องดําเนินการตามประกาศกระทรวงแรงงาน เรื่อง การอนุญาตให้คนต่างด้าวทํางานในราชอาณาจักรเป็นการเฉพาะสําหรับคนต่างด้าวสัญชาติกัมพูชา ลาว และเมียนมา ภายใต้สถานการณ์การแพร่ระบาดของโรคติดเชื้อไวรัสโคโรนา 2019 ตามมติคณะรัฐมนตรีเมื่อวันที่ 29 ธันวาคม 2563 สําหรับคนต่างด้าวที่เป็นผู้ติดตามซึ่งมีอายุไม่เกินสิบแปดปี และมิได้ดําเนินการตามวรรคสอง ให้อยู่ในราชอาณาจักรได้ตามระยะเวลาที่บิดาหรือมารดาของผู้นั้นได้รับอนุญาตให้อยู่ในราชอาณาจักรข้อ ๓ ให้คนต่างด้าวตามข้อ 2 วรรคสาม หรือบิดาหรือมารดาของผู้นั้น ดําเนินการ ดังนี้ (1) แจ้งชื่อ ที่อยู่ อายุ สัญชาติ เพศ หมายเลขโทรศัพท์ และข้อมูลอื่นที่เกี่ยวข้องต่อกระทรวงแรงงานโดยผ่านทางระบบอิเล็กทรอนิกส์ (2) เข้ารับการตรวจโรคติดเชื้อไวรัสโคโรนา 2019 ตามวิธีการที่กระทรวงสาธารณสุขกําหนด (3) ยื่นคําขอจัดทําทะเบียนประวัติตามกฎหมายว่าด้วยการทะเบียนราษฎร สําหรับคนต่างด้าวซึ่งมีอายุสิบแปดปีภายหลังวันที่ 13 กุมภาพันธ์ 2564 หากประสงค์จะอยู่ในราชอาณาจักรต่อไปจะต้องทํางานกับนายจ้าง โดยให้ดําเนินการขอรับใบอนุญาตทํางานตามกฎหมายว่าด้วยการบริหารจัดการการทํางานของคนต่างด้าว และแก้ไขทะเบียนประวัติตามกฎหมายว่าด้วยการทะเบียนราษฎรภายในหกสิบวันก่อนมีอายุครบสิบแปดปีข้อ ๔ มิให้นํามาตรา 54 แห่งพระราชบัญญัติคนเข้าเมือง พ.ศ. 2522 มาใช้บังคับแก่คนต่างด้าวข้อ ๕ การอนุญาตให้คนต่างด้าวอยู่ในราชอาณาจักร เป็นอันสิ้นสุดเมื่อ (1) เป็นโรคต้องห้ามตามที่กระทรวงสาธารณสุขประกาศกําหนดหรือเป็นผู้ที่สุขภาพไม่สมบูรณ์แข็งแรงที่เป็นอุปสรรคต่อการทํางานโดยอยู่ในดุลพินิจของแพทย์ (2) ต้องโทษตามคําพิพากษาถึงที่สุดให้จําคุก เว้นแต่ความผิดซึ่งได้กระทําโดยประมาทหรือความผิดลหุโทษ (3) ไม่ดําเนินการตามประกาศกระทรวงแรงงาน เรื่อง การอนุญาตให้คนต่างด้าวทํางานในราชอาณาจักรเป็นการเฉพาะสําหรับคนต่างด้าวสัญชาติกัมพูชา ลาว และเมียนมา ภายใต้สถานการณ์การแพร่ระบาดของโรคติดเชื้อไวรัสโคโรนา 2019 ตามมติคณะรัฐมนตรีเมื่อวันที่ 29 ธันวาคม 2563 (4) ออกนอกเขตท้องที่กรุงเทพมหานครหรือจังหวัดที่ได้จัดทําทะเบียนประวัติ เว้นแต่ได้รับอนุญาตจากผู้อํานวยการเขต หรือนายอําเภอซึ่งมีอํานาจหน้าที่ในพื้นที่ที่คนต่างด้าวพักอาศัย หรือกรณีดังต่อไปนี้ (ก) ได้รับอนุญาตทํางานในกิจการประมงหรือขนถ่ายสินค้าทางน้ําให้เคลื่อนย้ายออกนอกท้องที่จังหวัดที่ได้รับอนุญาตโดยทางเรือหรือทางบก เพื่อไปทํางานในท้องที่ทุกแห่งที่มีท่าเรือทําการประมงทะเล หรือในเส้นทางที่เป็นปกติทางการค้าของกิจการขนถ่ายสินค้าได้ ทั้งนี้ มิให้ออกนอกเขตบริเวณท่าเรือที่ทําการประมงทะเลหรือขนถ่ายสินค้า (ข) เพื่อปฏิบัติตามกฎหมาย ระเบียบ ข้อบังคับ เป็นพยานศาล ได้รับหมายเรียกจากพนักงานสอบสวน มีหนังสือเรียกตัวจากหน่วยงานของรัฐในสังกัดกระทรวงแรงงาน หรือเพื่อการรักษาพยาบาลโดยมีหนังสือหรือเอกสารที่ราชการออกให้มาแสดง แล้วแต่กรณี ทั้งนี้ ตั้งแต่วันที่ 29 ธันวาคม พ.ศ. 2563 เป็นต้นไปผู้มีอํานาจลงนาม - ประกาศ ณ วันที่ 30 ธันวาคม พ.ศ. 2563 พลเอก ประยุทธ์ จันทร์โอชานายกรัฐมนตรี พลเอก อนุพงษ์ เผ่าจินดารัฐมนตรีว่าการกระทรวงมหาดไทย